Odense Adresse-Contoirs Efterretninger, 1837-03-07
En nye Fjellevogn, med 5 lakerede Sæder, staaer tilkjøbs eller Ombytning hos Sadelmager P. Jensen, Paaskestræde Nr. 667, ligefor Torvet. Mellemste Etage paa Løve-Apotheket er at faae til Leie til J. Andersen. Michaeli Flyttetid dette Aar. aldeeder Det maae være mig særdeles magtpaaliggende, især da jeg som Fabrikeler tillige er Handelsmand, at min Kredit er svækkes meere end høist nødvendigt, derved, at jeg, for at erholde Tid til at realisere mig, har tilkaldt Skifterettens Medvirkning, under Reservation af de en redelig Opbyder efter Lovgivningen tilstaaede Beneficia; og da der, i det af den ordinaire Skifteforvalter i Gaarsavisen, efter mit Skjøn, ikke, efter mit Boes beviste gode Forfatning, er taget tilbørligt Hensyn til denne min vigtige Jnteresse, tillader jeg mig at bemærke, at jeg ikke allene har ønsket, men tillige udtrykkelig fordret som en Rettighed, at Administrationen af Eiendommene fremdeles blev under min Overbestyrelse, og at Fabrikket og Udsalget uden Standsning blev fortsat. - Disse mine Paastande ere og af Skifteforvalteren for Tiden indrømmede, imod at dennes Begjæring, at jeg garanterede ham for Følgerne, af mig til Protokollen, som rimeligt var, igjen blev ham indrømmet. - Jeg ansaae det ligeledes af Vigtighed for mit Boe, at det fra Skifteforvalterens Side blev offentliggjort, at Fabrikken fortsattes (at bemærke, at Fortsættelsen skeete under behørig Kontrol, finder jeg meere end overflødigt) paa det at Kun derne ikke skulle, i Anledning af Opbydelsens Bekjendtgjørelse, søge andre Fabrikker - kort sagt, jeg har ikke allene fremsat Ønsker, men tillige gjort formelige Paastande paa, hvad jeg ansaae for at være til mit Boes Bedste. Ved denne Leilighed tillader jeg mig iøvrigt at bemærke, til Trøst for mine Venner, at det af mig gjorte Skridt er veloverlagt og en aldeles fri Handling fra min Side, hvilken det staaer i min Magt at tilbagekalde, hvis jeg skulde finde det tjenligt, samt at jeg først ved de i flere Dage foretagne Registrerings- og Vurderingsforretninger over mine Eiendele er kommet til Kundskab om, at jeg eier en Deel mere, end jeg egentligen selv troede (og langt mere end tilstrækkeligt til min Gjelds Betaling) og end jeg som Følge deraf havde beregnet i den Status, jeg lod ledsage Opbydelsen. Vare ikke saavel min Aands som Legemskræfter blevne svækkede meget ved et ni Ugers langvarigt Sygeleie, Følgen af et Beenbrud og en tilstødende Gigtfeber, havde jeg sandsynligen ikke gjort dette Skridt, og da jeg nu tildeels har gjenvunden disse Evner, tvivler jeg ikke paa, at jeg jo snart vil kunne undvære Skifterettens Medvirkning til mine Sagers Realisation. Jeg har her udtalt mine Anskuelser og Forskjellen imellem en Fallents og en Opbudsmands Rettigheder, jeg troer at have Lovgivningens Aand, Retfærd og billighed for min Mening, men desværre leve vi i en Tid, hvor man alt for meget er underkastet en smaalig Lovfordreining, at ingen Mand kan med Sikkerhed stole paa, at der med ham handles efter disse Grundsætninger; heraf udleder jeg de oftest sandsynlig svigagtige Falliter, thi naar den redelige Opbudsmand tilbørligen blev souteneret, vilde sikkert mange i Tide gribe denne lovhjemlede Udvei, istedetfor at indlade sig i Negotiationer, der føre af Dynen i Halmen, for at undgaae saalænge som muligt at kaste sig som umyndig Mand i Skifterettens Hænder. Det er, troer jeg, paa Tide at udrive Skifteforvalterne af disse vrange Jdeer om deres Myndighed over den redelige Opbudsmand, hvis Boe notorisk er af en saadan Beskaffenhed, at intet Tab for Kreditorerne kan befrygtes. Marialyst den 6 Marts 1837. C. H. Hansen.